  Майя Бывальцева 2016-тӥ арын куарусёнэ Россиысь МЧС-лэн элькунъя Валтӥсь управлениез но прокуратура элькунысь каръёсын но ёросъёсын пляжъёсты эскерозы. 1-тӥ гудырикошконэ аппарат кенешонын со сярысь ивортӥз спасательёслэн удысэтсылэн кивалтӥсез Пётр Фомин. «Та дыре элькунын 14 пляжъёс ужало. Берлоез кенешон бере Пичи Пурга ёросысь Яган черкогуртын пляж усьтэмын. Чакламын вал Балезино, Вавож, Глаз, Грак, Дэбес, Эгра, Каракулино, Кез, Кияса, Красногорск, Можга, Сарапул, Сьӧлта, Сюмси, Юкаменск, Яр ёросъёсын но Сарапулын пляжъёсты усьтыны. Но соос ӧз усьтӥське. Возьыт, бадӟым Кам, нош Сарапулын пляж ӧвӧл… Куарусёнозь пыласькозы на, выйылозы но. Выйылозы, малы ке шуоно администрациослэн тӧрооссы милесьтым кылъёсмес санэ уг басьто. Капчигес «Пыласькыны уг яра» пул ошыны… Эн ворсаське пусъёсын! Куарусёнэ ми прокуратураен ӵош эскеронъёслы йылпумъянъёс лэсьтомы, косэмъёсмес быдэстымтэ кивалтӥсьёсты кылкутытомы», — вераз Пётр Фомин. Инвожо кутсконын со элькунын пляжъёслэсь лыдзэс будэтыны куриз, но косэмез кӧня ке гинэ муниципалитетъёс быдэстӥзы. Тодэ вайытом, спасательёслэн ивортэмзыя, одӥг нунал ӵоже гинэ, 31-тӥ пӧсьтолэзе, элькунын 4 адями выйиз. Пётр Фоминлэн верамезъя, секыт югдуре вуттӥз нимысьтыз радъямтэ интыын пыласькон. Тегъёс: Мерлык МЧС Удмуртия прокуратура ПётрФомин  